«Այս համատեքստում բավական կարևոր է, որ Հայաստանը նախաձեռնողականություն ցուցաբերի, և մի շարք փոփոխություններ կատարվեն հայ-ամերիկյան հարաբերությունների օրակարգում: Այդ փոփոխությունները պետք է հիմնվեն բավական կարևոր բանաձևի վրա՝ օգնությունից անցում դեպի փոխշահավետ համագործակցություն»,-ասաց Նարեկ Մինասյանը: Նա ընդգծեց, որ հնարավորինս բարձր մակարդակներով ԱՄՆ-ին պետք է հասցվի մի քանի կարևոր սկզբունքներ: Օրինակ՝ Հայաստանը ցանկացած երկրի հետ իր հարաբերությունները կառուցում է ոչ ի հաշիվ երրորդ երկրի: Նարեկ Մինասյանը նշեց, որ սա բավական կարևոր է, և նույն Ջոն Բոլթոնի այցի շրջանակում Հայաստանը հստակ փոխանցել է այն ուղերձը, որ հայ-իրանական հարաբերություններն ունեն կենսական, ռազմավարական կարևորություն: Իրանը ապահովում է Հայաստանի ցամաքային կապերից մեկը: